देश में खाद्य प्रसंस्करण उद्योगों को बढ़ावा देना सरकार की प्राथमिकताएँ में है। उत्तर प्रदेश खाद्यान्न, गन्ना, आलू पशुधन तथा दुग्ध उत्पादन में देश में प्रथम स्थान रखता है। प्रदेश में कच्चे माल की उपलब्धता को दृष्टिगत रखते हुए खाद्य प्रसंस्करण उद्योगों की स्थापना की सम्भावनायें विद्यमान हैं। इन उद्योगों की स्थापना से जहॉ एक ओर किसानों के उत्पादों का प्रसंस्करण के माध्यम से मूल्य संवर्धन होगा वहीं इससे प्रदेश में रोजगार के अवसर सृजित होंगे। प्रदेश में खाद्य प्रसंस्करण सेक्टर की सम्भावनाओं को देखते हुए खाद्य प्रसंस्करण उद्योगों की स्थापना पर वित्तीय सहायता प्रदान करने हेतु "राष्ट्रीय खाद्य प्रसंस्करण मिशन" योजना क्रियान्वित की गई।है।